**Indkaldelse til generalforsamling**

Bestyrelsen i A/S Femern Landanlæg, CVR-nr. 32567967, indkalder herved til ordinær generalforsamling, der afholdes den 27. april 2022, kl. 10.15 i selskabets lokaler, Vester Søgade 10, 5. sal, 1601 København V.

Dagsordenen er følgende:

1. Valg af dirigent
2. Godkendelse af årsrapporten
3. Beslutning om anvendelse af overskud eller dækning af underskud i henhold til den godkendte årsrapport
4. Beslutning om decharge for bestyrelse og direktion
5. Valg af medlemmer til bestyrelsen, herunder valg af formand og næstformand
6. Fastsættelse af bestyrelsens honorar
7. Valg af revisor/revisorer
8. Eventuelle forslag fra bestyrelse eller aktionær

Nedenfor følger de fuldstændige forslag med ledsagende bemærkninger.

Ad pkt. 1

Det foreslås, at Group General Counsel, advokat Charlotte Yun Linde vælges som dirigent.

Ad pkt. 2 og 3

Det foreslås, at selskabets årsrapport for 2022 godkendes, og at bestyrelsens forslag for resultatdisponering, som fremgår af selskabets årsrapport for 2022, godkendes.

Selskabets årsrapport for 2022 er tilgængelig på selskabets hjemmeside [www.sundogbaelt.dk](http://www.sundogbaelt.dk).

Ad pkt. 4

Det foreslås, at der meddeles decharge for bestyrelse og direktion.

Ad pkt. 5

Følgende generalforsamlingsvalgt bestyrelsesmedlem er på valg i år:

Signe Thustrup Kreiner, næstformand

Signe Thustrup Kreiner indstilles genvalgt, herunder som næstformand for bestyrelsen. For baggrundsoplysninger om kandidaten henvises til CV, der er vedlagt denne indkaldelse som bilag 1.

Bestyrelsen vil herefter bestå af:

Mikkel Hemmingsen (formand), Signe Thustrup Kreiner (næstformand) og Louise Friis.

Ad pkt. 6

Bestyrelsen oppebærer ikke vederlag for bestyrelseshvervet i selskabet.

Ad pkt. 7

Bestyrelsen foreslår at genvælge Deloitte som selskabets revisor i overensstemmelse med Revisionsudvalgets indstilling herom.

Revisionsudvalget er ikke blevet påvirket af tredjeparter og har ikke været underlagt aftaler med tredjeparter, som begrænser generalforsamlingens valg til visse revisorer eller revisionsfirmaer.

Bestyrelsen